Chaidh an lùth-chleasaiche à Afraga a Deas, Oscar Pistorius, fhaighinn ciontach fo chasaid gun do rinn e marbhadh le coire nuair a loisg e le gunna air a leannan, Reeva Steenkamp, aig a dhachaigh ann am Pretoria sa Ghearran an-uiridh. Chaidh a shaoradh an-dè bho chasaid murt. Thuirt am britheamh, Thokozile Masipa, sa chùirt ann am Pretoria an-diugh, gun robh e gun chùram do Mhgr Pistorius an gunna a' losgadh, ach gun do dh'fhàilnich e air an stàit dearbhadh gun robh e na bheachd ro-làimhe Ms Steenkamp a mharbhadh. Dh'fhaodadh binn cho fada ri 15 bliadhna sa phrìosan a bhith mu choinneimh.